मूंग और मसूर की दाल ठंड के मौसम में उगाई जाने वाली फ़सल है.फसलों में इसका इतिहास लगभग 8000 साल पुराना है. कृषि के क्षेत्र में सबसे पुरानी क्रांति में गेंहू, जौ और तीसी जैसी फ़सलों के साथ मसूर के भी प्रमाण मिलते हैं.साल 1972 में इज़राइली वैज्ञानिक डी ज़ौहरी के द्वारा किए गए एक शोध के मुताबिक, इस फ़सल की उत्पत्ति पूर्व से लेकर भूमध्य की उपजाऊ ज़मीन पर हुई. इसके अलावा अफ़्रीका, सेंट्रल यूरोप और अमरीका के कुछ हिस्सों में भी ये दालें उगाई जाती हैं.दुनिया के कुल मूंग-मसूर की दालों के उत्पादन का लगभग 40 फ़ीसदी हिस्सा भारत करता है.माना जाता है कि भूमध्य भाग से ही होती हुई ये दालें कांस्य युग में यूरोप, एशिया पहुंची थीं.